  Майя Бывальцева Ижкарысь Максим Горький урамез кык чурлы паськытатыны чаклало. Иворъёсъя «Удмуртия» агентстволы со сярысь вераз кар администрациысь архитектурая но крез лэсьтонъя валтӥсь управленилэн кивалтӥсез — карлэн валтӥсь архитекторез Владимир Некрасов. «Горький урамез кык чурлы паськытатыны кулэ, но техникая сое лэсьтыны луэ Киров урамысен Горький урамысь 72 номеро юрт дорозь люкетаз гинэ. Со Максим Горькийлэсь нимзэ нуллӥсь сад дорын, кудӥз кыдёкегес паськытатыны уг сёты… Собере кошкиськом ярдуре», — вераз Владимир Некрасов. Администрацилэн ыстэм муртъёсыз верамъя, урамез паськытатон нырысь ик герӟаськемын урамлэн со люкетаз выль юртъёсты пуктонэн. Ужъёсты ӧвӧл ке быдэстоно, транспортэн шугъяськонъёс кылдозы. Ӵектос юнматэмын ни. Но инвестор но кар куспын концессионной тупанкыл гожтэмын луыны кулэ. Урамез паськытатон ужъёсты таяз арын гудырикошконэ кутскыны малпало. Тегъёс: Авто Ижкар сюресъёс тупатъянужъёс  